《老君十六变词 其十》
隋代·佚名

十变之时。生在东南出风门。尽出天道安山川。置立五岳集灵仙。

吹嘘寒暑生万民。烦气众生人得真。置立五藏施心神。

动作六神能语言。有生有死须臾间。如水东流何时还。

邂逅相代不得停。何不习善求长生。槃散流俗入胶盆。

不能免离丧子身。欲求度世于中禅。搦心不坚固仙根。

音聋音哑都不伦。由子前身谤经文。论说道士毁圣人。

在恶必报受罪缘。但勤自责莫怨天。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。